Lav et referat af nedenstående tekst:

Tekst:
Byrådet i Brønderslev har onsdag aften vedtaget næste års budget. Det indeholder blandt andet, at de børn, der skal starte i skole næste år, bliver taget ud af børnehaven i april. I stedet skal de tilbringe fire måneder i skolens SFO. Det betyder, at kommunen kan spare omkring 1,9 millioner kroner. - Det er jeg godt og grundig træt af. Jeg er ked af det på børnenes vegne, og jeg er bekymret over, hvad der sker, siger Betina Bøcker Kjeldsen fra Socialdemokratiet. Beslutningen har mødt stor modstand fra forældrene til børnehavebørnene. Omkring 170 forældre var mødt op til aftenens byrådsmøde for at vise deres utilfredshed med planerne, men de blev ikke hørt. 1400 underskrifter fra modstandere af planerne er ligeledes blevet indsamlet. Ved at flytte de kommende skolebørn over i SFO'en kan kommunen undlade at leve op til minimumsnormeringerne, og det er derfor, at regningen bliver knap to millioner kroner billigere. Stemmerne fordelte sig således, at 17 stemte for, mens 10 stemte imod. Ja-sigerne var Venstre, Konservative, Liberal Alliance, Borgerlisten samt Nye Borgerlige, mens SF og Enhedslisten stemte imod sammen med Socialdemokratiet. - Vi var godt klar over, at løbet var kørt. Vi håbede, at det massive opbud måske kunne rykke dem, men de var stålsatte, og det var det, de ville, siger Betina Bøcker Kjeldsen, der også er formand for Børne- og Skoleudvalget.

Referat:
Onsdag aften blev det vedtaget i byrådet i Brønderslev, at de kommende skolebørn tages tidligere ud af børnehaven.